กรุงปักกิ่งเริ่มโครงการตรวจหาเชื้อหมู่ประชากร - จ่อล็อกดาวน์ตามเซี่ยงไฮ้

Testing spreads across 12 districts in Chinese capital city as fears of Shanghai-style lockdown sparks panic buying at grocery stores 
เจ้าหน้าที่กรุงปักกิ่งเพิ่มจุดตรวจหาเชื้อใน 11 เขตการปกครองทั่วปักกิ่งในวันอังคาร หลังจากเริ่มโครงการตรวจหาเชื้อโควิดในเขตจ้าวหยาวซึ่งเป็นพื้นที่ที่มีประชากรหนาแน่นที่สุด เมื่อวันจันทร์ที่ผ่านมา เมื่อสัปดาห์ที่แล้ว รายงานการพบนักเรียนที่โรงเรียนมัธยมศึกษา 10 แห่งในกรุงปักกิ่งติดเชื้อโคโรนาไวรัสนำไปสู่การแห่ซื้อสินค้ากักตุนทั่วกรุงปักกิ่ง และประชาชนเข้าแถวยาวตามซูเปอร์มาร์เก็ตต่าง ๆ เพื่อรอซื้อสินค้า ขณะที่ชั้นวางสินค้าส่วนใหญ่ว่างเปล่า เนื่องจากเกรงว่า รัฐบาลอาจใช้มาตรการล็อกดาวน์เร็ว ๆ นี้ เจ้าหน้าที่ปักกิ่งขอให้ประชาชนในบางเขตทำงานจากบ้าน และเริ่มสั่งปิดสถานบริการบางประเภท เช่น ยิม และโรงภาพยนตร์ ตั้งแต่สัปดาห์ที่แล้ว มีการพบผู้ติดเชื้อในเมืองหลวงของจีนแล้ว 70 ราย โดยเป็นผู้ติดเชื้อรายใหม่เมื่อวันอังคาร 33 ราย ส่วนที่นครเซี่ยงไฮ้ ประชาชนจำนวนมากยังคงอยู่ภายใต้มาตรการล็อกดาวน์อย่างเข้มงวด ขณะที่ประชาชนจำนวนมากแสดงความไม่พอใจต่อการรับมือการระบาดของรัฐบาล ในวันอังคาร นครเซี่ยงไฮ้รายงานตัวเลขผู้ติดเชื้อเพิ่มอีกมากกว่า 10,000 คน และเสียชีวิตเพิ่มอีกอย่างน้อย 51 คน